<classify> Akizungumza na gazeti hili, Katibu Mkuu wa Yanga, Dk Jonas Tiboroha, amesema fikra zao kwa sasa wamezielekeza kwenye michuano ya Ligi ya Mabingwa Afrika ambayo watashiriki mapema mwakani.Tiboroha alisema wameamua kuanza mikakati mapema kutokana na kukosa upinzani kwenye mechi za Ligi Kuu ya Bara ambayo inaendelea kwa sasa huku wakiwa kileleni na pointi 19.Tumeamua kuelekeza nguvu zetu mapema kwenye michuano ya Afrika kwa kuwa tumeridhishwa na mwenendo wetu kwenye Ligi ya Tanzania Bara na hatuna hofu kwa sababu timu yetu imesajili vizuri na hatuna upungufu ambao unaweza kutukwamisha, alisema Tiboroha.Kiongozi huyo mwenye uwezo mkubwa katika kuongoza mchezo wa soka, alisema mkakati wao ni kuhakikisha Yanga inafanya vizuri kwenye michuano hiyo ya kimataifa na kufika mbali zaidi ya ilivyokuwa miaka iliyopita.Alisema imezoeleka usajili walioufanya msimu huu tayari umeonesha ishara kuwa wana uwezo wa kuvunja rekodi mbaya ya kutolewa hatua za awali kwenye michuano hiyo mikubwa Afrika.Kusudio letu msimu huu lilikuwa ni kuvunja rekodi mbaya ya kutolewa mapema kwenye michuano ya kimataifa nafikiri kwa kikosi tulichokuwa nacho msimu huu hakuna ubishi tunaweza kufika mbali kwenye Ligi ya Mabingwa. Tuna safu kali ya ushambuliaji, lakini hata kwenye kiungo na ulinzi Yanga ndiyo timu pekee iliyokamilika kwa Tanzania, hilo halina ubishi, alisema Dk Tiboroha.Yanga inaongoza Ligi Kuu Tanzania Bara ikiwa na pointi 19, baada ya kucheza mechi sita na kutoka sare moja dhidi ya Azam FC.  <topic>: michezo 